คือเป็นตุ่มขึ้นที่ข้อศอกคะเป็นแค่ตุ่มเดียวตรงหัวจะเป็นสีขาวๆคะอยู่ๆก็เป็น​ เป็นนานแล้วคะรู้สึกว่าตุ่มมันจะใหญ่กว่าเดิมคะ​ คือไม่ทราบว่านี่เป็นอะไรคะ
สวัสดีค่ะ การวินิจฉัยที่เป็นไปได้-รูขุมขนอักเสบ หากมีการติดเชื้อร่วมด้วย อาจมีลักษณะเป็นหัวหนอง-ก้อนเนื้องอกธรรมดาของผิวหนังและเนื้อเยื่อเกี่ยวพัน ซึ่งมีหลายชนิด แต่ที่พบได้บ่อย คือ ก้อนไขมัน (lipoma) ซึ่งมักคลำได้นิ่ม อาจขยับได้เล็กน้อย มักไม่เจ็บหรือปวด-เนื้องอกของเซลล์หุ้มเส้นประสาท แต่มักเป็นหลายก้อน กระจายอยู่หลายตำแหน่ง-ก้อนมะเร็งของผิวหนังและเนื้อเยื่อเกี่ยวพัน เช่น ก้อนมะเร็งของไขมัน มะเร็งหลอดเลือด เป็นต้น แต่ก้อนเหล่านี้มักโตเร็ว มีการทำลายเนื้อใกล้เคียง หากเป็นมานานแล้วไม่เปลี่ยนแปลง ก็ไม่น่าใช่ค่ะแนะนำพบแพทย์เพื่อตรวจร่างกายให้ได้การวินิจฉัยที่แน่นอนในระหว่างนี้ไม่ไปบีบหรือแกะตุ่มเอง ใช้น้ำเปล่าสะอาดล้างภายนอก หลีกเลี่ยงการกระแทกหรือกดทับบริเวณตุ่ม และหากตุ่มมีการเปลี่ยนแปลงเช่นโตเร็ว มีเลือดหรือหนองไหลจากตุ่ม ปวดบริเวณรอบๆ ควรรีบไปพบแพทย์